text: Rambuktyve kunne ikke få pengene ud af automaten
  28 februar 2014 kl. 14.35
  Natten til torsdag stjal rambuktyve en pengeautomat i Hovedgård nord for Horsens. Det lykkedes dem imidlertid aldrig af få den brudt op.
  De bragede ind gennem muren ved den lokale købmand med en stjålet entreprenørmaskine.
  Derefter satte de pengeautomaten op på en trailer og kørte væk med den.
  Nu er pengeautomaten fundet igen - på en rasteplads ved Mossø. 
  Trods store anstrengelser lykkedes det aldrig tyvene at få brudt automaten op, så alle pengene vender nu tilbage til rette ejermand - Danske Bank.
  Det skriver Horsens Folkeblad.
  